1999R1268 — DA — 28.12.2005 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 1268/1999

af 21. juni 1999

om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 308, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), under henvisning til udtalelse fra Regionsudvalget ( 4 ), og ud fra følgende betragtninger: (1) Konklusioner fra Det Europæiske Råds møde i Luxembourg den 12. og. 13. december 1997 forudser en styrket førtiltrædelsesstrategi for ansøgerlandene i Central- og Østeuropa og en særlig førtiltrædelsesstrategi for Cypern; (2) ifølge konklusionerne fra Det Europæiske Råds møde i Luxembourg den 12. og 13. december 1997 skal støtten i henhold til denne forordning for tiden ydes til de ti central- og østeuropæiske ansøgerlande; (3) Fællesskabet har besluttet at yde en særlig støtte i form af førtiltrædelsesbistand til ansøgerlandene for at bidrage til at støtte den igangværende økonomiske og sociale reformproces i disse lande og forberede og lette deres økonomiers integration i Fællesskabets økonomi; (4) bistanden i medfør af fællesskabsstøtten til førtiltrædelsesforanstaltninger inden for landbrug og landdistriktudvikling i ansøgerlandene i Central- og Østeuropa i førtiltrædelsesperioden og bistanden fra Fællesskabet i medfør af Rådets fordning (EF) nr. 1267/1999 af 21. juni 1999 om oprettelse af et strukturpolitisk førtiltrædelsesinstrument ( 5 ) bør samordnes inden for rammerne af Rådets forordning (EF) nr. 1266/1999 af 21. juni 1999 om samordning af støtten til ansøgerlandene som led i førtiltædelsesstrategien og om ændring af forordning (EØF) nr. 3906/89 ( 6 ) og underlægges bestemmelserne om betingelser i Rådets forordning (EF) nr. 622/98 af 16. marts 1998 om bistand som led i førtiltrædelsstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber ( 7 ); (5) i henhold til punkt 17 i konklusionerne fra Det Europæiske Råds møde i Luxembourg den 12. og 13. december 1997 vil den finansielle støtte til de lande, der er med i udvidelsesprocessen, ved fordelingen af bistanden blive ydet efter ligebehandlingsprincippet uafhængigt af tiltrædelsestidspunktet og under særlig hensyntagen til de lande, hvor behovet er størst. (6) der skal træffes beslutning om Fællesskabets førtiltrædelsesstøtte specielt med henblik på at løse prioriterede problemer ved en bæredygtig tilpasning af ansøgerlandenes økonomier og lette deres gennemførelse af gældende fællesskabsret, særlig i forbindelse med den fælles landbrugspolitik; (7) førtiltrædelsstøtten til landbruget bør følge prioriteterne for den reformerede fælles landbrugspolitik; denne støtte bør ydes på prioriterede områder, der fastlægges for hvert land, såsom forbedring af strukturerne for forarbejdning af landbrugs- og fiskeriprodukter, afsætning, kvalitetskontrol af fødevarer samt veterinær- og plantesundhedskontrol og oprettelse af producentgrupper; det bør også være muligt at finansiere projekter for integreret landdistriktudvikling med henblik på støtte til lokale initiativer og landbrugsmiljøforanstaltninger, forbedring af landbrugsbedrifternes effektivitet, tilpasning af infrastruktur og foranstaltninger til fremme af den strukturelle omstilling; (8) fællesskabsstøtten vil i landbrugssektoren blive gennemført i form af flerårige programmer, der fastlægges efter retningslinjerne og principperne for strukturpolitikkens operationelle programmer for at fremme gennemførelsen af de gældende principper og procedurer i ansøgerlandene; (9) i overensstemmelse med Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene ( 8 ) kan der til en hvilken som helst foranstaltning kun ydes støtte fra et enkelt af Fællesskabets finansieringsinstrumenter i en given periode, idet Den Europæiske Investeringsbank (EIB) dog følger sine egne regler for ydelse af bistand; (10) midlerne fra Fællesskabet skal ikke træde i stedet for de midler, der er til rådighed i det enkelte ansøgerland, og fællesskabsstøtten udgør et finansielt bidrag til fuldførelsen af projekter; (11) førtiltrædelsesstøtten i landbrugssektoren skal ydes i form af et finansielt bidrag efter de særlige finansieringsregler, der er fastlagt ved Rådets forordning (EF) nr. 1258/1999 af 17. maj 1999 om finansiering af den fælles landbrugspolitik ( 9 ); (12) ved tildelingen til ansøgerlandene af de midler, der fastsættes af budgetmyndigheden i præamblen til dette instrument, bør der fuldt ud tages hensyn til landenes velstand på grundlag af bruttonationalproduktet, arbejdsstyrken i landbruget, det udnyttede landbrugsareal og, om nødvendigt, særlige lokale forhold; (13) ansøgerlandene bør forelægge deres planer hurtigst muligt for at undgå forsinkelser i gennemførelsen af førtiltrædelsesforanstaltningerne fra den 1. januar 2000; (14) udarbejdelsen og gennemførelsen af disse programmer og opfølgningsmekanismerne bør være i overensstemmelse med de særlige strukturfondsregler og således lette overførelsen af den gældende fællesskabsret; (15) der bør foretages en detaljeret forudgående vurdering, inden der indgås forpligtelser for fællesskabsmidlerne, for at sikre, at programmet svarer til de virkelige behov, for at tillade fleksibilitet i gennemførelsen af Fællesskabets bidrag under hensyntagen til de relevante oplysninger og de første resultater af foranstaltningerne, og for at styrke overvågningen og den efterfølgende evaluering med henblik på at sikre, at de forventede virkninger realiseres effektivt; (16) det bør fastsættes, at et overvågningsudvalg bistår Kommissionen med at følge hvert enkelt program; (17) de nødvendige beslutninger bør vedtages efter proceduren i artikel 50, stk. 2, i forordning (EF) nr. 1260/1999 og, for specifikke finansielle spørgsmåls vedkommende, efter proceduren i artikel 13 i forordning (EF) nr. 1258/1999; (18) der bør tilstilles Europa-Parlamentet, Rådet, Det Økonomiske og Sociale Udvalg og Regionsudvalget rapporter om fremskridtene med gennemførelsen af førtiltrædelsesstøtten på landbrugsområdet; (19) i overgangsperioden 1. januar 1999 til 31. december 2001 bør enhver henvisning til euroen som generel regel betragtes som en henvisning til euroen som valutaenhed som omhandlet i artikel 2, andet punktum, i Rådets forordning (EF) nr. 974/98 af 3. maj 1998 om indførelse af euroen ( 10 ); (20) gennemførelsen af disse foranstaltninger vil bidrage til at virkeliggøre Fællesskabets mål; traktaten indeholder ikke anden hjemmel for vedtagelsen af denne forordning end artikel 308 — ud fra følgende betragtninger: UDSTEDT FØLGENDE FORORDNING:







AFSNIT 1

MÅL OG FORANSTALTNINGSTYPER

Artikel 1

Mål

▼M5

1. Denne forordning fastlægger rammerne for fællesskabsstøtte til bæredygtigt landbrug og bæredygtig landdistriktudvikling i førtiltrædelsesperioden for Bulgarien, Kroatien og Rumænien. Denne forordning finder desuden anvendelse i forbindelse med færdiggørelsen af eventuelle programmer, som er indledt i henhold til den i Den Tjekkiske Republik, Estland, Ungarn, Letland, Litauen, Polen, Slovakiet og Slovenien forud for deres tiltrædelse som medlemsstater i Den Europæiske Union.

▼B

2. Fællesskabsstøtten skal være i overensstemmelse med de betingelser, der fastsættes inden for rammerne af tiltrædelsespartnerskaber, og især vedrøre:

a) bidrag til gennemførelse af den gældende fællesskabsret vedrørende den fælles landbrugspolitik og beslægtede politikker

b) løsning af prioriterede og særlige problemer i forbindelse med bæredygtig tilpasning af landbrugssektoren og landdistrikterne i ansøgerlandene.

Artikel 2

Foranstaltninger

I overensstemmelse med de af ansøgerlandene fastlagte prioriteter og som fastsat i artikel 4, stk. 3, skal støtten til landbrug og landdistriktudvikling vedrøre en eller flere af følgende foranstaltninger, som skal stemme overens med den relevante gældende fællesskabsret:

— investeringer i landbrugsbedrifter

— forbedring af forarbejdningen og afsætningen af landbrugsprodukter og fiskerivarer

— forbedring af strukturerne for kvalitets-, veterinær- og plantesundhedskontrol, levnedsmiddelkvalitet og forbrugerbeskyttelse

— landbrugsproduktionsmetoder, der tager sigte på beskyttelse af miljøet og bevarelse af landskabet

— udvikling og diversificering af økonomiske aktiviteter, så der skabes flere eller alternative beskæftigelses- og indkomstmuligheder

— oprettelse af vikar- og driftskonsulentordninger

— oprettelse af producentgrupper

— renovering og udvikling af landsbyer og beskyttelse og bevaring af landdistrikternes bygnings- og landskabsværdier

— grundforbedring og jordfordeling

— oprettelse og ajourføring af matrikler

— forbedring af erhvervsuddannelsen

— udvikling og forbedring af landdistrikternes infrastruktur

— forvaltning af landbrugets vandressourcer

— skovbrug, herunder skovrejsning i landbrugsområder, investeringer i skovbedrifter ejet af private skovejere og forarbejdning og afsætning af skovbrugsprodukter

— teknisk bistand til de foranstaltninger, der er omfattet af denne forordning, herunder undersøgelser til hjælp ved forberedelsen og overvågningen af programmet, informations- og reklamekampagner.

▼M4

— for Bulgariens og Rumæniens vedkommende forberedelse af landbosamfund til at udvikle og implementere lokale strategier for udvikling af landdistrikter og integrerede pilotstrategier for udvikling af landdistrikter inden for de grænser, der er afstukket i artikel 33f i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) ( 11 ).

▼B







AFSNIT II

BISTAND

Artikel 3

Komplementaritet og teknisk bistand

1. Fællesskabets indsats skal supplere tilsvarende nationale aktioner eller bidrage til dem. Den fastlægges i nært samarbejde mellem Kommissionen, ansøgerlandet, de kompetente myndigheder og organer og de økonomiske og sociale partnere på det relevante niveau. Dette samarbejde omfatter forberedelse, gennemførelse, herunder finansiering og vurdering, overvågning og evaluering af foranstaltningerne.

2. Inden for rammerne af den tekniske bistand tager Kommissionen initiativer og træffer foranstaltninger for at sikre, at Fællesskabets foranstaltninger støtter de i artikel 1 omhandlede prioriterede mål og tilfører nationale initiativer en ekstra nytteværdi.

▼M3

3. Fysiske og juridiske personer fra Cypern, Malta og Tyrkiet samt de lande, der modtager bistand i henhold til Rådets forordning (EF) nr. 2666/2000 af 5. december 2000 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien ( 12 ), kan deltage i udbud og kontrakter på samme betingelser som dem, der gælder for alle fysiske og juridiske personer fra medlemsstaterne, der er omfattet af traktaternes anvendelsesområde, og modtagerlandene. ►M6 Berettigelsen til deltagelse i udbudsprocedurer i henhold til denne forordning fastlægges i henhold til reglerne om berettigelse og undtagelserne derfra, jf. denne forordning såvel som jf. forordning (EF) nr. 2112/2005 af 21. november 2005 om adgang til EU’s ekstra bistand ( 13 ). ◄

▼B

Artikel 4

Programmering

1. Foranstaltninger for landbruget og bæredygtig landdistriktudvikling på grundlag af denne forordning skal indgå i en plan udarbejdet på det mest passende geografiske niveau. Planen udarbejdes af de kompetente myndigheder, som ansøgerlandet har udpeget, og forelægges Kommissionen af ansøgerlandene efter høring af de kompetente myndigheder og organisationer på det relevante niveau.

2. Planen skal dække en periode på indtil syv år fra 2000, jf. dog artikel 1, stk. 2, og den skal omfatte:

— en kvantificeret beskrivelse af den aktuelle situation, herunder udviklingsmæssige forskelle og mangler og udviklingspotentiale, de vigtigste resultater af tidligere foranstaltninger, hvortil der er ydet fællesskabsbistand, de anvendte finansielle midler og de foreliggende evalueringsresultater

— en beskrivelse af den foreslåede strategi, dens kvantificerede mål, de udvalgte prioriteter og det dækkede geografiske område

— en forudgående vurdering, der viser de forventede økonomiske, miljømæssige og sociale virkninger, herunder beskæftigelsesvirkningerne

— en vejledende samlet finansiel oversigt over de nationale finansielle midler, fællesskabsmidlerne og de eventuelle private finansielle midler, der stilles til rådighed for og svarer til hver enkelt prioritet for landdistriktudvikling, der er vedtaget i forbindelse med planen, om nødvendigt inklusive foranstaltninger finansieret af EIB og andre internationale finansieringsinstrumenter

— en vejledende finansiel profil for hvert år af programmeringsperioden for hver kilde, der bidrager til programmet

— hvis det er relevant, oplysninger om behovet for eventuelle undersøgelser, uddannelse eller teknisk bistand vedrørende forberedelsen, gennemførelsen eller tilpasningen af de pågældende foranstaltninger

— navnene på de kompetente myndigheder og organer, der er ansvarlige for gennemførelsen af programmet, herunder det udbetalende organ

— en beskrivelse af de »endelige modtagere«, der kan være organisationer eller offentlige eller private virksomheder, der er ansvarlige for udførelsen af foranstaltningerne. Når der ydes offentlig støtte fra andre myndigheder, som ansøgerlandene har pålagt dette, er de endelige modtagere de institutioner, der træffer beslutning om ydelsen af den offentlige støtte

— en beskrivelse af de påtænkte foranstaltninger til gennemførelse af planerne, herunder især støtteordninger, med de nødvendige oplysninger til vurdering af konkurrencereglerne

— bestemmelser, der sikrer en korrekt gennemførelse af programmet, herunder overvågning og evaluering og fastlæggelse af kvantificerede evalueringsindikatorer og kontrol- og sanktionsordninger

— resultaterne af konsultationer og foranstaltninger, der er truffet til inddragelse af kompetente myndigheder og organer og ligeledes relevante økonomiske, sociale og miljømæssige partnere.

▼M5

Uanset første afsnit dækker planen for Kroatiens vedkommende på samme betingelser som angivet i første afsnit en periode på indtil to år fra 2005.

▼B

3. Ansøgerlandene sikrer, at deres planer prioriterer foranstaltninger til forbedring af markedseffektiviteten, kvalitets- og sundhedsnormer og foranstaltninger til skabelse af ny beskæftigelse i landdistrikterne i overensstemmelse med bestemmelserne om beskyttelse af miljøet.

4. Medmindre andet aftales med ansøgerlandet, fremlægges planen for landdistriktudvikling senest seks måneder efter denne forordnings ikraftræden.

5. På grundlag af hvert ansøgerlands plan godkender Komissionen efter proceduren i artikel 50, stk. 2, i forordning (EF) nr. 1260/1999 senest seks måneder efter planens fremlæggelse et program for landbrug og udvikling af landdistrikterne på betingelse af, at alle relevante oplysninger foreligger. Kommissionen vurderer især den foreslåede plan med henblik på at konstatere, om den er i overensstemmelse med denne forordning.

6. Programmet kan om nødvendigt revideres og ændres som følge af:

— den økonomiske og sociale udvikling, relevante nye oplysninger og de konstaterede resultater af gennemførelsen af de pågældende foranstaltninger, herunder resultaterne af overvågning og evaluering, samt behovet for ændring af de disponible støttebeløb

— foranstaltninger truffet inden for rammerne af tiltrædelsespartnerskabet og det nationale program for indførelsen af den gældende fællesskabsret

— en omfordeling af midlerne, jf. artikel 15.

Artikel 5

Forudgående vurdering, overvågning og evaluering

1. For at vurdere effektiviteten underkastes støtte til foranstaltninger, der er omfattet af programmet, forudgående vurdering, midtvejsvurdering, løbende overvågning og efterfølgende evaluering med henblik på vurdering af resultater og virkninger i forhold til de fastlagte mål. ►M5 For Kroatiens vedkommende foretages der dog ikke nogen midtvejsvurdering af programmet. ◄

2. Kommissionen og ansøgerlandet overvåger gennemførelsen af programmet. Denne overvågning foretages efter gensidigt aftalte procedurer.

Overvågningen foretages ved hjælp af særlige fysiske, miljømæssige og finansielle indikatorer, der fastlægges og godkendes på forhånd.

Ansøgerlandene forelægger senest ved udløbet af de første seks måneder det følgende år Kommissionen årlige statusrapporter, der skal indeholde mindst de oplysninger, der er anført i artikel 37 i forordning (EF) nr. 1260/1999.

3. Der nedsættes et overvågningsudvalg for hvert program for landdistriktudvikling i overensstemmelse med artikel 35 i forordning (EF) nr. 1260/1999.

Artikel 6

Overensstemmelse

De foranstaltninger, hvortil der ydes fællesskabsstøtte, skal være i overensstemmelse med forpligtelserne inden for rammerne af tiltrædelsespartnerskabet og forenelige med principperne i det nationale program for indførelse af den gældende fællesskabsret.

De foranstaltninger, der finansieres på grundlag af denne forordning, skal være i overensstemmelse med Europaaftalernes bestemmelser, herunder bestemmelserne om gennemførelse af disse aftaler for så vidt angår statsstøtte.

De foranstaltninger, der finansieres på grundlag af denne forordning, skal være i overensstemmelse med målene for den fælles landbrugspolitik, herunder navnlig målene vedrørende de fælles markedsordninger og Fællesskabets strukturforanstaltninger. De må ikke medføre handelsmæssige forstyrrelser.







AFSNIT III

FINANSIELLE BESTEMMELSER

Artikel 7

Midler

▼M5

1. Der ydes fællesskabsbistand i henhold til denne forordning i perioden 2000-2006, idet fællesskabsbistanden til Kroatien dog ydes i perioden 2005-2006. De årlige bevillinger godkendes af budgetmyndigheden inden for rammerne af de finansielle overslag.

▼B

2. Fællesskabets finansielle bidrag til gennemførelsen af programmet for landdistriktudvikling ydes i form af forskud, delfinansiering og finansiering efter principperne i artikel 30 i forordning (EF) nr. 1260/1999.

Betalingerne af finansiel bistand kan tage form af forskud til gennemførelse af programmet og betalinger vedrørende afholdte udgifter.

3. Den finansielle tildeling til hvert ansøgerland til førtiltrædelsesstøtte i henhold til dette instrument baseres på følgende objektive kriterier:

— landbrugsbefolkningens størrelse

— landbrugsarealet

— bruttonationalproduktet (BNP) pr. indbygger i købekraft

— særlige lokale forhold.

▼M5

Den årlige finansielle tildeling til Kroatien fastsættes dog separat.

▼B

4. For den i artikel 4, stk. 2, anførte periode kan indtil 2 % af den årlige tildeling af midler anvendes til finansiering af foranstaltninger truffet på Kommissionens initiativ med henblik på forundersøgelser, udvekslingsbesøg, evalueringer og kontrol.

▼M4

Artikel 8

EF-bidragssatser og støtteintensiteter

1. EF’s bidrag kan højst udgøre 75 % af de samlede støtteberettigede offentlige udgifter.

Støtteloftet er dog:

a) 80 % for foranstaltninger omhandlet i artikel 2, fjerde, syvende, ellevte og sekstende led, og for alle infrastrukturprojekter

b) 85 % for relevante projekter som led i enhver foranstaltning, hvor Kommissionen fastslår, at der har været exceptionelle naturkatastrofer

c) 100 % for foranstaltningen omhandlet i artikel 2, femtende led, og artikel 7, stk. 4.

2. Den offentlige støtte må højst udgøre 50 % af de samlede støtteberettigede udgifter til investeringen.

HStøtteloftet er dog:

a) 55 % for unge landbrugeres investeringer i landbrugsbedrifter

b) 60 % for investeringer i landbrugsbedrifter i bjergområder

c) 65 % for unge landbrugeres investeringer i landbrugsbedrifter i bjergområder

d) 75 % for investeringer som omhandlet i stk. 1, litra b)

e) 100 % for investeringer i infrastrukturer, der ikke giver større nettoindtægter

f) 100 % for foranstaltninger som omhandlet i artikel 2, sekstende led.

Ved fastsættelse af satsen for offentlig støtte med henblik på anvendelsen af dette stykke tages der ikke hensyn til statsstøtte, der ydes for at give lettere adgang til lån, som bevilges uden EF-bidrag under det nuværende instrument.

EF-bidraget skal under alle omstændigheder overholde de lofter for støttesatser og kumulation, der i Europaaftalerne er fastsat for statsstøtte.

3. EF-bidraget udtrykkes i euro.

▼B

Artikel 9

Finansiel kontrol

1. Den finansielle støtte skal være i overensstemmelse med de principper, der er fastlagt i forordning (EF) nr. 1258/1999.

Kommissionen gennemfører udgifterne i henhold til denne forordning i overensstemmelse med finansforordningen vedrørende De Europæiske Fællesskabers almindelige budget på grundlage af den finansierungsaftale, der indgås mellem Kommissionen og ansøgerlandet.

2. Kommissionen fastlægger efter proceduren i artikel 12 metoderne til forvaltning af programmet, bestemmelserne om overvågning og kontrol af dets gennemførelse, ordningerne til forebyggelse og kontrol af uregelmæssigheder og procedurerne for tilbagebetaling af urigtigt udbetalte beløb. Fastlæggelsen af disse foranstaltninger er en forudsætning for godkendelsen af programmet som omhandlet i artikel 4, stk. 5.

3. Uden at det berører kontrolundersøgelser udført af modtagerlandene, kan Kommissionen og Revisionsretten ved deres egne ansatte eller behørigt bemyndigede repræsentanter udføre tekniske eller finansielle revisioner på stedet, herunder stikprøvekontroller og endelige revisioner.

Artikel 10

Nedsættelse, suspension og ophævelse af støtten

1. Hvis gennemførelsen af en foranstaltning ikke synes at berettige nogen del af det tildelte finansieringsbidrag, foretager Kommissionen en passende undersøgelse af sagen, især ved at anmode ansøgerlandet eller de myndigheder, det har udpeget til at gennemføre foranstaltningen, om at fremsætte deres bemærkninger inden for en bestemt frist.

2. Efter denne undersøgelse kan Kommissionen nedsætte eller suspendere støtten til den pågældende foranstaltning, hvis undersøgelsen bekræfter, at der foreligger en uregelmæssighed eller en vigtig ændring, der påvirker karakteren af eller betingelserne for foranstaltningens gennemførelse, og som ikke har været forelagt Kommissionen til godkendelse.

3. Beløb, der skal tilbagebetales, fordi der er udbetalt for meget, overføres til Kommissionen. Ikke-overførte beløb forhøjes med morarenter ifølge finansforordningens bestemmelser.

▼M5

Artikel 11

Kommissionen fordeler de disponible midler til ansøgerlandene til gennemførelse af artikel 7, stk. 2. Senest tre måneder efter beslutningen om at gøre et land berettiget til støtte i henhold til denne forordning meddeler Kommissionen det pågældende ansøgerland sin beslutning om den vejledende finansielle tildeling for de gældende finansielle overslag.

▼B







AFSNIT IV

GENNEMFØRELSESBESTEMMELSER

Artikel 12

1. Kommissionen vedtager gennemførelsesbestemmelser til denne forordning efter proceduren i artikel 50, stk. 2, i forordning (EF) nr. 1260/1999.

2. Kommissionen vedtager finansielle gennemførelsesbestemmelser efter proceduren i artikel 13 i forordning (EF) nr. 1258/1999. De skal specielt omfatte passende foranstaltninger til sikring af, at budgetdisciplinen overholdes.







AFSNIT V

ANDRE BESTEMMELSER

Artikel 13

Rapporter

Kommissionen forelægger hvert år Europa-Parlamentet, Rådet, Det Økonomiske og Sociale Udvalg og Regionsudvalget en rapport om den støtte, Fællesskabet har ydet i henhold til denne forordning.

I denne rapport anfører Kommissionen specielt, hvilke fremskridt der er gjort med realiseringen af de i artikel 1 omhandlede mål.







AFSNIT VI

AFSLUTTENDE BESTEMMELSER

Artikel 14

Information og offentlighed

1. De i artikel 4, stk. 5, omhandlede programmer gøres til genstand for passende offentlig omtale i ansøgerlandene.

2. Det gælder især med hensyn til:

— oplysning af potentielle modtagere og relevante organisationer om den bistand, der er til rådighed

— oplysning af offentligheden om Fællesskabets rolle i forbindelse med støtten.

De i denne henseende påtænkte forslag og trufne foranstaltninger meddeles Kommissionen.

Artikel 15

Ved tiltrædelse af Den Europæiske Union mister et land retten til støtte i henhold til denne forordning. Midler, der bliver disponible som følge af et ansøgerlands tiltrædelse af Den Europæiske Union, omfordeles til andre ansøgerlande, jf. artikel 1, stk. 1. Der skal ved omfordelingen tages hensyn til ansøgerlandenes behov for og evne til at absorbere støtten samt til de kriterier, der er fastsat i artikel 7, stk. 3.

Rådet træffer med kvalificeret flertal på forslag af Kommissionen afgørelse om den generelle fremgangsmåde for omfordelingen.

På baggrund af den i stk. 2 nævnte afgørelse fra Rådet beslutter Kommissionen efter proceduren i artikel 12, stk. 1, hvordan de disponible midler skal omfordeles mellem de øvrige modtagerlande.

Artikel 16

Ikrafttræden

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.